Mange danskere har planer om at holde ferie hjemme i Danmark i år, nu hvor Corona stadigvæk er en del af vores hverdag. Men hvad har de forskellige regioner egentlig at byde på? TV2 Fyn har inviteret mig til deres smukke sendeområde, så jeg kan opleve en helt anden landsdel. Og her går de altså ikke ned på gode drikkevarer. En kold fra kassen, en fyraftensbajer eller én over hækken med naboen. Kært barn har mange navne. Øl er én af danskernes foretrukne, når det kommer til væskeindtag, og derfor blev jeg også ret godt tilfreds, da TV2 Fyn inviterede mig og fotograf, Henrik, til det historiske ølbryggeri Refsvindinge på Østfyn. Bryggeriet har eksisteret siden 1885, og selvom det er et af landets mindste, så er de kendte for mange af deres ølvarianter. Nok særligt Ale no. 16, som blev opfundet i 1997 af den nu afdøde brygmester John Juul Rasmussen, som var 4. generation på bryggeriet. I dag bliver det drevet af John Juul Rasmussens kone og hendes datter, Anne.

Opsummering:
Mange danskere har nok planer om at holde ferie hjemme i Danmark i år. TV2 Fyn har inviteret TV MidtVest til Fyn for at lære hende og jer lidt om, hvad Fyn egentlig kan byde på.